Pel·lícules+i+llibres

=**__PEL·LÍCULES I LLIBRES__**=

Per tal d'ampliar els nostres coneixements en aquesta assignatura i complementar alguns dels coneixements treballats a classe he pensat que podria ser interessant que tothom pengés propostes de llibres i pel·lícules referents a la filosofia.

PEL·LÍCULES
No sé si la podríem considerar una pel·lícula del tot filosòfica però crec que és d'aquells films que no et deixen indiferent i que et mostren la importància d'intentar ser crític amb la política i amb la societat. Aparentment, sembla una pel·lícula d'acció sense missatge, però a mesura que la trama és va desenvolupant, ens podem adonar de la forta crítica que fa a la societat que es deixa dominar, que no opina i que, degut al seu conformisme, queda anul·lada.
 * 1. __V DE VENDETTA__**

Aquesta pel·lícula és una adaptació del còmic dibuixat per Alan Moore. He trobat interessant que els germans Wachowski participessin en la direcció del film i que, a més a més, s'encarreguessin d'escriure'n el guió.

La pel·lícula parteix de la conspiració de la pòlvora de l'any 1605 en la qual un grup de catòlics van ser detinguts i condemnats a pena de mort ja que van intentar destruir el Parlament del Regne Unit amb la intenció d'acabar amb les persecucions religioses dutes a terme pel rei Jacob I. La pel·lícula ens mostra una societat futura on la represió, el control, la por i la ignorància són el pa de cada dia dels ciutadans. Però hi ha un home que es fa anomenar V que intenta lluitar contra aquest govern totalitari i fer despertar a la societat perquè lluitin per la seva llibertat.

Com he dit abans, crec que la importància de la pel·lícula recau en el fet que ens fa adonar de la importància de tenir les nostres pròpies idees, d'analitzar i ser capaços de criticar les accions polítiques i de negar-nos a sotmetre'ns i a ser controlats totalment per algú.

Si cliqueu al link que hi ha a continuació, podreu veure el trailer de la pel·lícula.

[|TRAILER V DE VENDETTA]

Espero que us agradi!

LLIBRES
El Món de Sofia, bestseller mundial traduit a més de quinze idiomes, va ser escrit pel noruec Jostein Gaarder i ens explica el desenvolupament històric de la filosofia al món occidental. Curiosament, es va fer una pel·lícula del mateix nom l'any 1999. La Sofia és una noia que aviat farà els 15 anys. Un dia, després de tornar de l'institut troba a la seva bústia una carpeta en la qual li pregunten si desitja fer un curs de filosofia per correspondència. La noia, sorpresa i intrigada accedeix al curs i anirà coneixent els grans filòsofs de la història a través del curs que Alberto Knox li imparteix al principi mitjançant cartes i més tard amb classes "particulars".
 * 1. __EL MÓN DE SOFIA__**

Personalment, crec que és un llibre interessant ja que es mostra l'evolució de pensaments, ens porta a reflexionar sobre temes diversos i, a més a més, segueix un fil argumental que la fa més lleugera.

La noia de les taronges és un llibre molt interessant escrit per l'autor del famós llibre El Món de Sofia, Jostein Gaarder. El protagonista de la novel·la és un noi, en Georg, de quinze anys que viu amb la seva mare, el seu padrastre i la seva germanastre de divuit mesos. Un dia troba una carta escrita pel seu pare (que actualment és mort). A la carta, el seu pare es fa preguntes com per exemple: D'on venim?, On anem?... explicades paral·lelament a la història de la noia de les taronges. Tot això fa que el protagonista reflexioni sobre temes filosòfics i conegui aspectes del seu pare que li eren desconeguts ja que va morir quan el jove era molt petit.
 * 2. __LA NOIA DE LES TARONGES__**

És un llibre molt interessant i amè que ens fa reflexionar sobre temes molt interessants i enigmàtics.

Seguidament podeu trobar alguns paràgrafs significatius perquè veieu l'estil i els temes de la novel·la:

- //"Imagina’t que ets al llindar d’aquest __conte*__ fa molts milers de milions d’anys, quan tot va ser creat, i que poguessis triar si vols néixer i viure en aquest planeta. No podries saber quan hi viuries, ni tampoc quant de temps t’hi podries estar..."// __*en aquest context, el pare d'en Georg es refereix a la vida com a un conte__

//- Donar vida a un nen no és només regalar-li el do de la vida, sinó també prendre-li aquest regal increïble. (El pare fa una reflexió sobre la crueltat de dur a la vida a un fill ja que el que fem és destinar-lo a morir.).//

Anna Rodon (2F-25)